5. ΝΟΜΟΘΕΤ. ΔΙΑΤΑΓΜΑ της 3/9 Σεπτ. 1919 Περί προσθήκης διατάξεων εις την στρατιωτικήν ποινικήν νομοθεσίαν. Άρθρα 1-2 (Αφεώρων την λειτουργίαν των στρατοδικείων εις τας στρατιωτικώς κατεχομένας χώρας). Άρθρον 3 Αι διατάξεις του άρθρου 1 εδαφ. α΄ του από 10 Ιουν. ε.έ. Ν.Δ. (ανωτ. αρ. 4) ισχύουσι και δια τα έκτακτα στρατοδικεία. Τα τμήματα των εκτάκτων στρατοδικείων δύνανται να συνεδριάζωσι ταυτοχρόνως με διάφορον σύνθεσιν εις οιονδήποτε τόπον και εκτός της έδρας των, κατόπιν διαταγής του υπουργού των Στρατιωτικών ή τοιαύτης του γενικού αρχηγού του στρατού δια τα εν τη εμπολέμω ζώνη στρατοδικεία, και του αρχηγού του στρατού κατοχής δια τα εν στρατιωτικώς κατεχομένη χώρα στρατοδικεία. Ο υπουργός των Στρατιωτικών δύναται να συστήση εν χώρα στρατιωτικώς κατεχομένη δύο και πλείονα στρατοδικεία εδρεύοντα εν τη αυτή πόλει. Την ποινικήν αγωγήν παρ’ αυτοίς ασκεί ο αρχηγός στρατού κατοχής, καθιστών αρμόδιον έν τούτων δια της προς ανάκρισιν διαταγής του ή δια της εις δίκην παραπομπής. Άρθρον 4 (Αναφέρεται εις τας προαγωγάς των εφέδρων δικαστ. συμβούλων.). 8.Μ.α.4-5 Στρατιωτικός Ποινικός Κώδικας 